Räägime sotsiaalsetest ettevõtetest, mis ei taotle kasumit vaid lähtuvad soovist ühiskonnas midagi olulist ära teha. Näiteks Heateo sihtasutuse missioon on toetada oluliste ühiskondlike probleemide lahendamist Eestis läbi sotsiaalse ettevõtluse. Uurime, mis on sotsiaalne ettevõtlus, kuidas käib toetamine ja mis on ära tehtud. Stuudios on Jaan Aps Heateo sihtasutusest. Sotsiaalse ettevõtluse  näiteks on ka Terve Eesti, mille eesmärk on edendada rahva tervisekäitumist ja seda koostöös tööandjatega. Stuudios on tegevjuht Keit Fomotškin. Saade valmib Avatud Eesti Fondi toel.  Toidurubriigis vaatame ostukorvi ning hobikokk Epp Mihkels räägib suppidest ja kodulehel on oasupi retsept.    EPP MIHKELSI OASUPI RETSEPT    Vaja läheb:  200 gr valgeid ube  3 küüslauguküünt  2 sl õli  200 gr tomatipastat  1 l puljongit  1 pakk (440gr) naturaalseid grillvorste lambasooles (näiteks Saaremaa)  soola ja pipart    Pane oad eelmisel päeval likku, nii kiirendad toiduvalmistamist tunduvalt. Haki sibul ja küüslauk peeneks ning prae potis kuumutatud õlis klaasjaks. Lisa tomatipasta ja prae veel minuti jagu. Siis lisa keev puljong ja oad ning keeda suppi tasasel tulel 15 minutit. Lisa tered grillvorstid ja keeda veel, riisudes  aeg-ajalt vahtu kuni oad on pehmed (kuni pool tundi). Maitsesta soola ja pipraga ning serveeri kohe meelepärase maitserohelisega.